William Fichtner

Mae **William Edward Fichtner Jr.** (a anwyd 27 Tachwedd 1956) yn actor o'r Unol Daleithiau sydd wedi ymddangos mewn nifer o ffilmiau a chyfresi teledu nodedig.

Mae'n cael ei adnabod yn bennaf am chwarae rhan y Sheriff Tom Underlay yn y gyfres *Invasion;* chwarae rhan* *Alexander Mahone yn *Prison Break*, a nifer o ymddangosiadau ar ffilm gan gynnwys: *Quiz Show*, *Heat*, *Contact*, *Armageddon*, *The Perfect Storm*, *Crash*, *Blades of Glory*, *Black Hawk Down*, *Nine Lives*, *The Longest Yard*, *Mr. & Mrs.Smith*, *The Dark Knight*, *Date Night*, *The Lone Ranger*, *Phantom*, *Elysium*, *Independence Day: Resurgence* a *Teenage Mutant Ninja Turtles*.

## Bywyd cynnar 
Cafodd Fichtner ei eni ar Faes Awyr Milwrol Mitchel ar Long Island. Cafodd ei fagu yn Cheektowaga, Efrog Newydd, un o faestrefi o Byfflo. Mae'n fab Patricia A. (née Steitz) a William E. Fichtner. Mae o dras Almaenig.

Mynychodd Fichtner Maryvale High School (Cheektowaga) hyd 1974. Wedi graddio o Farmingdale State College ym 1976 gyda gradd gyswllt mewn cyfiawnder troseddol, mynychodd SUNY Brockport gan ennill gradd Baglor yn y Celfyddydau mewn cyfiawnder troseddol ym 1978. Wedyn aeth Fichtner ymlaen i astudio yn yr Academi Americanaidd o Gelfyddydau Dramatig yn Efrog Newydd.

## Gyrfa 
Dechreuodd Fichtner ei yrfa actio trwy chware ran Josh Snyder yn *As the World Turns * ym 1987. Mae ei gredydau ffilm eraill yn cynnwys Contact, Heat, Armageddon (lle mae o'n portreadu  gofodwr yn gweithio ochr yn ochr â Bruce Willis), *Go*, *Equilibrium*, *Black Hawk Down*, *The Perfect Storm*, *The Longest Yard*, *Crash*, *Ultraviolet* a *The Dark Knight*. Mae Fichter yn actor cymeriad yn bennaf, un o'i ychydig rolau blaenllaw yw *Passion of Mind*, sydd hefyd yn serennu Demi Moore a Stellan Skarsgård. Ar gyfer ei rôl mewn *Crash*, enillodd wobr am berfformiad rhagorol gan y Screen Actors Guild 
bawd|Fichtner yn 2003
Yn ymddangos yn y credydau fel *Bill Fichtner*, lleisiodd y cymeriad Ken Rosenberg yn y gemau fideo *Grand Theft Auto: Vice City* a *Grand Theft Auto: San Andreas*. Rhwng 2005 a 2006, bu yn serennu yn y gyfres ffuglen wyddonol *Invasion* fel y Sheriff Tom Underlay. Wedi i *Invasion* cael ei ganslo bu Fichtner chwarae rhan yr Asiant FBI  Alexander Mahone yn yr ail i'r bedwaredd gyfres (2006-2009) o *Prison Break*. Yn 2009, roedd yn cyd-gyflwyno Tlws Vezina  (am gadw gôl) yn sioe gwobrwyo Cynghrair Hoci Cenedlaethol America. Mae hefyd yn ymddangos yn *The West Wing* fel Christopher Mulready, barnwr ceidwadol sydd dan ystyriaeth i gael eu henwebu i'r Goruchaf Lys. Bu hefyd actio rôl rheolwr Banc Cenedlaethol Gotham y ffilm nodwedd *The Dark Knight*, ac fel Jurgen mewn *Equilibrium*.

Ym mis Mehefin 2009, ymddangosodd Fichtner fel gwestai ar *Entourage* yn chwarae cynhyrchydd teledu, Phil Yagoda, sydd yn ceisio ail-wneud ei gyfres ar gyfer pobl ifanc a fu'n hynnod lwyddiannus  yn y 1990. Bu hefyd yn lleisio'r Meistr Rhingyll Sandman yn y gêm fideo *Call of Duty: Modern Warfare 3.*

Chwaraeodd rhan Eric Sacks yn *Teenage Mutant Ninja Turtles* (2014).

## Ffilmograffi 
### Ffilm 
### Teledu 
### Gemau fideo 
## Cyfeiriadau 
## Dolenni allanol 
* IMDb
* William Fichtner ar wefan swyddogol y ffilm *Contact*
* "Random Roles: William Fichtner" ar *The A.V. Club*

Categori:Pobl o'r Unol Daleithiau o dras Almaenig
Categori:Actorion llais o'r Unol Daleithiau
Categori:Actorion theatr o'r Unol Daleithiau
Categori:Actorion teledu o'r Unol Daleithiau
Categori:Actorion ffilm o'r Unol Daleithiau
Categori:Genedigaethau 1956